**SPOROČILO ZA MEDIJE**

**ODZIV STROKE NA NERESNIČNE INFORMACIJE V SKLEPU DRŽAVNEGA SVETA**

*Ljubljana, 26. 3. 2024* - Predstavniki štirih strokovnih združenj smo 26. marca 2024 odločevalce, predstavnike različnih nacionalnih institucij in medije opozorili na neresnične trditve in nevarna priporočila v Sklepu, ki ga je Državni svet sprejel po posvetu, ki so ga organizirali v sodelovanju in na pobudo Slovenske krovne zveze za psihoterapijo. Ponovno opozarjamo:  
   
1. Informacija, da WHO priporoča 1 psihoterapevta na 1000 prebivalcev, je neresnična.  
2. Psihoterapija je metoda zdravljenja, za katero sta potrebni indikacija in diagnoza.  
  
Vsi se strinjamo, da je zakonska ureditev dejavnosti psihoterapije in svetovanja nujno potrebna, a hkrati od državnih institucij pričakujemo, da bodo vsa priporočila, odločitve in zakonodaja na področju zdravstva temeljila na z dokazi podprtih in resničnih podatkih.

Komisijo Državnega sveta za socialno varstvo, delo, zdravstvo in invalide, ki je so-organizirala posvet, smo zato pozvali, da v najkrajšem možnem času določi termin za nov posvet, na katerem bomo lahko svoja stališča predstavili tudi tisti, ki nismo člani SKZP, in ki verjamemo, da država v svojih institucijah in še manj v zakonodaji ne bi smela podpirati interesov na področju zdravstva, ki ne temeljijo na znanosti, diagnostiki in kliničnih izkušnjah.    
  
[Kliknite tukaj](https://klinicna-psihologija.si/wp-content/uploads/2024/03/Odziv-stroke-na-Sklep-DS.pdf) za celoten odziv Zbornice kliničnih psihologov, Združenja psihiatrov Slovenije pri Zdravniškem društvu Slovenije, Združenja za otroško in mladostniško psihiatrijo ter Združenja psihoterapevtov

Priloge:

- [Analiza skladnosti psihoterapevtskih pristopov, podprtih s strani EAP, z mednarodnimi smernicami za obravnavo težav na področju duševnega zdravja](https://klinicna-psihologija.si/wp-content/uploads/2024/03/PRILOGA-1.1_Psihoterapevtski-pristopi-znanstveni-dokazi_-razsirjen-dokument-1.pdf) (Priloga 1.1)

- [Povzetek analize skladnosti psihoterapevtskih pristopov](https://klinicna-psihologija.si/wp-content/uploads/2024/03/PRILOGA-1.2_Povzetek-usklajenosti-psihoterapevtskih-pristopov-podprtih-s-strani-EAP-z-mednarodnimi-smernicami.pdf) (Priloga 1.2)  
- [Stališče UEMS do EAP](https://klinicna-psihologija.si/wp-content/uploads/2024/03/PRILOGA-2_Stalisce-psihiatrov-do-EAP-UEMS-Psychiatry-Section10Feb2010-1.pdf) (priloga 2)  
- [Stališče EFPA do EAP](https://klinicna-psihologija.si/wp-content/uploads/2024/03/PRILOGA-3_EFPA-stalisce-EU-KOMISIJI-2010-glede-EAP-1.pdf) (priloga 3)  
- [Zajem zaslona spletne strani Nizozemskega združenja psihoterapevtov](https://klinicna-psihologija.si/wp-content/uploads/2024/03/PRILOGA-4_Nizozemska.png) (priloga 4)